Motorfietsryer sterf in botsingDie motorfiets se wrak. Foto: Netcare 911 ŉ 34-jarige motorfietsryer is Vrydag in ŉ botsing in Bloemfontein dood. Annine Siddall, woordvoerder van ER24, het gesê die motorfiets en ŉ minibustaxi het op die hoek van President Boshoffstraat en Parkweg in die Willows gebots. “Paramedici is omstreeks 10:30 na die toneel ontbied. Die motorfietsryer is tydens die impak van die motorfiets afgestamp en hy het ŉ heining langs die pad getref,” het sy gesê. Paramedici het vir nagenoeg 45 minute tevergeefs gepoog om sy lewe te red en is hy op die toneel dood verklaar. Die presiese oorsaak van die botsing is nog nie bekend nie en word deur owerhede ondersoek. Die taxi. Foto: Verskaf